**יוסף שלמה (יוסי) דגן** הוא ראש [המועצה האזורית שומרון](https://he.wikipedia.org/wiki/%D7%9E%D7%95%D7%A2%D7%A6%D7%94_%D7%90%D7%96%D7%95%D7%A8%D7%99%D7%AA_%D7%A9%D7%95%D7%9E%D7%A8%D7%95%D7%9F) החל מאוגוסט [2015](https://he.wikipedia.org/wiki/2015).

**תוכן עניינים**

יוסי דגן גדל ב[בני ברק](https://he.wikipedia.org/wiki/%D7%91%D7%A0%D7%99_%D7%91%D7%A8%D7%A7) ובפרדס כץ. בכיתה י' עבר עם משפחתו ל[שבי שומרון](https://he.wikipedia.org/wiki/%D7%A9%D7%91%D7%99_%D7%A9%D7%95%D7%9E%D7%A8%D7%95%D7%9F). הדריך ב"[בני עקיבא](https://he.wikipedia.org/wiki/%D7%91%D7%A0%D7%99_%D7%A2%D7%A7%D7%99%D7%91%D7%90)" והצטרף לנוער "[מולדת](https://he.wikipedia.org/wiki/%D7%9E%D7%95%D7%9C%D7%93%D7%AA_(%D7%9E%D7%A4%D7%9C%D7%92%D7%94))", כיהן בתפקיד יו"ר "נוער מולדת" והיה בקשר הדוק מאוד וקרוב עם ראש המפלגה, [רחבעם זאבי](https://he.wikipedia.org/wiki/%D7%A8%D7%97%D7%91%D7%A2%D7%9D_%D7%96%D7%90%D7%91%D7%99). דגן הוא בוגר מחזור א' של [ישיבת דרכי נועם](https://he.wikipedia.org/wiki/%D7%99%D7%A9%D7%99%D7%91%D7%AA_%D7%93%D7%A8%D7%9B%D7%99_%D7%A0%D7%95%D7%A2%D7%9D) ולאחר מכן גם של [ישיבת שבי שומרון](https://he.wikipedia.org/wiki/%D7%99%D7%A9%D7%99%D7%91%D7%AA_%D7%91%D7%A8%D7%9B%D7%AA_%D7%94%D7%AA%D7%95%D7%A8%D7%94_(%D7%A9%D7%91%D7%99_%D7%A9%D7%95%D7%9E%D7%A8%D7%95%D7%9F)), כמו"כ, למד ב[ישיבת ניר קריית ארבע](https://he.wikipedia.org/wiki/%D7%99%D7%A9%D7%99%D7%91%D7%AA_%D7%A0%D7%99%D7%A8_%D7%A7%D7%A8%D7%99%D7%99%D7%AA_%D7%90%D7%A8%D7%91%D7%A2). שירת בצה"ל והוא קצין בדרגת סרן במילואים. הוא בעל תואר ראשון במשפטים (מ[הקריה האקדמית אונו](https://he.wikipedia.org/wiki/%D7%94%D7%A7%D7%A8%D7%99%D7%94_%D7%94%D7%90%D7%A7%D7%93%D7%9E%D7%99%D7%AA_%D7%90%D7%95%D7%A0%D7%95)) ותואר שני ב[משפטים](https://he.wikipedia.org/wiki/%D7%9E%D7%A9%D7%A4%D7%98%D7%99%D7%9D) מאוניברסיטת בר אילן והוא [מגשר](https://he.wikipedia.org/wiki/%D7%9E%D7%92%D7%A9%D7%A8) מוסמך.

**שא-נור ותקופת ה'התנתקות':**

לאחר השירות הצבאי הקים את הגרעין הדתי בישוב שא-נור, שנהרסה ב2005 במסגרת תכנית ה'התנתקות'.

שא-נור הוקם ככפר אמנים, והתגוררו בו אמנים מעולי בריה"מ לשעבר. באינתיפאדה השנייה נחלש המקום, ודגן יחד עם חברו אריאל פרל הקימו את גרעין המשפחות אשר הגדיל את הישוב במשך שנים והביא לגדילתו מחדש. חלק מזמן זה פעלו השניים בתנאים ביטחוניים קשים ביותר, הותקפו בירי ע"י מחבלים ובנסיונות פיגוע רבים. למרות זאת, הצליחו השניים להחיות את הישוב מחדש ועשרות משפחות עברו להתגורר בו. גן ומעון נפתחו, וכן מכולת, גלריית האמנות נפתחה מחדש ועשרות אלפי מטיילים הגיעו וסיירו בישוב ובכל צפון השומרון.

במקביל פעל דגן עם קבוצת חברים, בהם שולי הר מלך הי"ד, לחיזוק הגרעין הדתי שעלה לחזק את הישוב חומש, ואף יזם יחד איתם את הקמתה של ישיבה חקלאית לחיזוק המקום. שולי הר מלך נרצח בסיומה של שיחת טלפון עם יוסי דגן, אותה קיימו כששולי ורעייתו לימור נסעו ברכבם מבית הוריו של הרמלך לביתם בחומש.

עם הכרזתו של ראש הממשלה דאז אריאל שרון על תכנית ההתנתקות בגוש קטיף וב-4 ישובי צפון השומרון, הפך יוסי דגן לאחד המובילים שבראשי הנאבקים נגד עקירת הישובים.

במשאל מתפקדי הליכוד ב2004, שימש דגן כעוזר/ סגן מנהל מטה ה"מורדים" (מתנגדי הנסיגה) בליכוד, והיה שותף לנצחון הסוחף במשאל. לאחר החלטת שרון להמשיך בהתנתקות על אף תוצאת משאל המתפקדים, הוביל דגן את המאבק בעקירה בצפון השומרון – עד ליום הפינוי עצמו, שם התבצרו דגן וחבריו לישוב על גג המצודה העתיקה, יחד עם דמויות כמו הרב דב ליאור, ח"כ פרופ' אריה אלדד, ח"כ לשעבר, אליקים העצני ח"כ יחיאל חזן ורבנים. האחרונים שפונו במסגרת עקירת ישובי גוש קטיף וצפון השומרון, היו המתבצרים על גג המצודה בשא-נור ואנשים נוספים בחומש הסמוכה.

**"חומש תחילה" והמאבק לשיבה לישובים**

לאחר מלחמת לבנון השניה, הקימו יוסי דגן וקבוצה ממפוני צפון השומרון שחזרו ממילואים במלחמה, את ארגון "חומש תחילה" – הפועל לחזרה לישובים שנעקרו מצפון השומרון, אשר נשארו בשליטה מלאה של מדינת ישראל (שטח סי)

"חומש תחילה" הורכבה מגרעין של למעלה מ-40 משפחות מחומש ומשא-נור, וסביבן כ-11 ארגוני ימין חוץ פרלמנטריים. הארגון קיים תהלוכות ענק לחומש, תוך שבירת האיסור להגיע לישובים שנעקרו.

העליות שהתקיימו: חנוכה 2006 – 1,500 איש. פסח 2007 – 5,000 איש, שהצליחו לשהות בחורבות ביושב חומש 3 ימים, עד שפונו יום העצמאות – 15,000 איש שצעדו לחומש, כשבראשם צועד יחד עם דגן פרופ' ישראל אומן, שקיבל זמן קצר לפני כן את פרס הנובל. קיץ 2007 – שנתיים לגירוש –אלפים שהגיעו לחומש. מאז פועלת בהריסות הישוב חומש ישיבה ומתקיימים ארועים ציבוריים רבים, עם אלפי משתתפים ובראשם, יו"ר הכנסת לשעבר יולי אדלשטיין, שרים רבים ועשרות חברי כנסת.

דגן מוביל גם בתפקידו את הדרישה לחזור ישובים שנעקרו, בארועים המוניים, בעבודה פרלמנטרי ובמאמרים. בין השאר פרסם מאמר על עץ ששתל בשא-נור קודם לעקירת הישוב והוא עוקב ובודק את צמיחתו עד היום, כסמל לרצון ולתקוה להקים את ישובי צפון השומרון שנעקרו מחדש.

בשנת 2008 היה אחד ממייסדי [ועד מתיישבי השומרון](https://he.wikipedia.org/wiki/%D7%95%D7%A2%D7%93_%D7%9E%D7%AA%D7%99%D7%99%D7%A9%D7%91%D7%99_%D7%94%D7%A9%D7%95%D7%9E%D7%A8%D7%95%D7%9F). דגן הוא חבר [מרכז הליכוד](https://he.wikipedia.org/wiki/%D7%9E%D7%A8%D7%9B%D7%96_%D7%94%D7%9C%D7%99%D7%9B%D7%95%D7%93) מאז שנת 2012

**המועצה האזורית שומרון**

בשנת 2007 יוסי דגן נבחר לחבר מליאה במועצה האזורית שומרון כנציג הישוב שבי שומרון. בשנת 2008 התמנה לתפקיד יועץ ראש המועצה דאז, גרשון מסיקה, ושימש כמנהל היחידה האסטרטגית במועצה.

במסגרת הסלוגן שטבע: "האוייב הגדול של ההתיישבות הוא הבורות", ייסד דגן ועמד בראש מערך ההסברה האסטרטגי של השומרון בישראל ובחו"ל. במסגרת מערך ההסברה, ייסד את סיורי האח"מים שבמסגרתם הגיעו לסיורים בשומרון למעלה מ-1,500 מעצבי דעת קהל בציבוריות הישראלית וביניהם העיתונאים אברי גלעד שהודיע יום לאחר הסיור בתכניתו בגלי צה"ל כי עבר "מהפך תודעתי: בסיורו בשומרון ,מנחם בן ז"ל שאף העתיק את מגוריו לישוב נופים שבשומרון בעקבות הסיור, גיא זוהר שלאחר הסיור אמר שאין אפשרות להקים מדינה פלסטינית ורבים נוספים. הפרוייקט נחשב לפורץ דרך מסוגו של שינוי תודעה ביחס להתיישבות היהודית ביו"ש. בנוסף ייסד דגן את מיזם "שומרון – נעים להכיר" שבמסגרתו הגיעו כחצי מיליון מטיילים לשומרון וכן את ארגון "משקפת" שבמסגרתו הגיעו עשרות אלפי מטיילים לשומרון.

אחרי הבחירות המוניציפאליות בשנת 2012, נבחר לסגן ומ"מ ראש המועצה האזורית שומרון והיה אחראי על תחומי החינוך, ה[מתנ"סים](https://he.wikipedia.org/wiki/%D7%9E%D7%AA%D7%A0%22%D7%A1) השירות לתושב וההסברה.

**בראשות המועצה האזורית שומרון**

לאחר שגרשון מסיקה השעה עצמו מתפקיד יו"ר מועצה אזורית שומרון עקב פרשת השחיתות בישראל ביתנו מונה דגן לממלא מקומו, ולאחר מכן נבחר באוגוסט 2015 לראשות המועצה בבחירות מיוחדות כשהוא מנצח את שריה דמסקי מאלון מורה ברוב גדול של 63.1%.

בבחירות אוקטובר 2018, פרש גרשון מסיקה מהמירוץ בעקבות בוררות בינו לדגן, אצל הרב שמואל אליהו. דגן התמודד מול פול גולובנבסקי, ניצח ברוב סוחף של 81.19% (13,148 מהקולות), ונבחר לכהונה שנייה ברציפות.

**פעילות בליכוד:**

יוסי דגן הקים יחד עם חבריו יוני הישראלי ויעקב וינברגר את קבוצת "הליכוד שלי – קבוצת ההתיישבות בליכוד", המונה אלפי מתפקדים ונחשבת לקבוצת המתפקדים השניה בגודלה בליכוד.

יוסי דגן נחשב לדמות מרכזית במחנה הלאומי וגורם משפיע במערכת הפוליטית, בין השאר בשנת 2016 שימש כמתווך בין רוה"מ נתניהו לבין אביגדור ליברמן וצירף את ליברמן וסיעתו לממשלה ובכך מנע את כניסתה של מפלגת העבודה בראשות יצחק (בוז'י) הרצוג וציפי ליבני.

דגן נחשב מקורב לרוה"מ נתניהו למרות מאבקים שניהל מס' פעמים. כך, הגיע ראש הממשלה נתניהו 3 פעמים בתוך שנתיים לארועים גדולים בשומרון: טקס 50 שנה לשחרור השומרון, אירוע 40 שנה למועצה האזורית שומרון וטקס חנוכת כביש עוקף נבי אליאס.

**ציוני דרך:**

דגן הוביל מספר מאבקים ציבוריים-פוליטיים גדולים.

לאחר רצח בני הזוג הרב איתם ונעמה הנקין בחג סוכות 2015, הקים מאהל מחאה ליד בית ראש הממלה בירושלים, בדרישה להעניק אישור לתוכניות בנייה, תב"עות , ליישובים הסמוכים למקום הרצח, והחזרת הביטחון לתושבי השומרון. אוהל המחאה הוקם מיד לאחר הלווית בני הזוג ונמשך כ-12 יום ואליו הגיעו להביע תמיכה, בצורה תקדימית להפגנה מחוץ לבית ראש הממשלה, רוב שרי הממשלה לאחר 12 ימים של מחאה הושג הסכם בין ראש הממשלה נתניהו ליוסי דגן, ובמסגרתו אושרו 15 תכניות מתאר) תב"ע) לישובים, בהם איתמר, רחלים, יקיר, עלי זהב, אלמתן, סנסנה, תומר. כמו כן, אושרה סלילת כביש עוקף נבי אליאס בעלות 56 מיליון ₪, שנחנך יחד עם רוה"מ נתניהו ויוסי דגן בחודש \_\_\_\_ 2018.

מאהל המחאה השני הוקם באוקטובר 2017, בדרישה לאישור ותקצוב סלילת הכבישים העוקפים ביו"ש והבאת מרכיבי ביטחון לישובים ולכבישים. מאהל המחאה הוקם ע"י יוסי דגן, יחד עם ראש מועמצ בית אריה דאז אבי נעים וראש מועצת קרית ארבע דאז מלאכי לוינגר. האוהל הוקם יחד עם נציגי משפחות שכולות בהובלתה של הדס מזרחי אלמנתו של סנ"צ ברוך מזרחי שנרצח בערב ליל הסדר 2014, בדרכו לחגוג עם בני משפחתו את חג הפסח בקריית ארבע.

לאחר 3 שבועות של ישיבה באוהל המחאה, שכללה גם הפגנה גדולה ושביתת רעב בת כשבוע, הגיעו דגן ונתניהו להסכם, על תקצוב בסך 800 מיליון ₪ ויציאה לדרך לסלילת הכבישים האסטרטגיים: עוקף חווארה, עוקף אל-ערוב, עוקף לובאן ושיקוע קלנדיה, וכן תקציב של כ-90 מיליון ש”ח לתאורת כבישים ביו”ש.

בשנת 2016 היה דגן המתווך בין ראש הממשלה בנימין נתניהו לתושבי עמונה במשבר סביב פינוי הישוב, והביא להקמת הישוב החדש "עמיחי".

בשנת 2018 מיד לאחר רצח הרב רזיאל שבח הוביל יוסי דגן יחד עם יעל שבח, אלמנתו של הרב רזיאל שבח את המאבק להכרה במקום, שהסתיים בהחלטת ממשלה להכיר בחוות גלעדכישוב רשמי במדינת ישראל.

בשנת 2017, טרפד דגן את החילטת הקבניט להכפיל את קלקיליה, עיר ברש"פ הצמודה לכפר סבא. חשיפת התכנית, שהוסתרה מהשרים ומהציבור, ע"י דגן בחדשות 12 חוללה סערה גדולה במערכת הפוליטית, אשר בסופה התכנית נגנזה.

**הסברה בחו"ל**- כחלק מתפיסת "האוייב הגדול של ההתיישבות הוא הבורות" שנזכרה לעיל, הקים יוסי דגן מערך קשרי החוץ של המועצה וכן שדולות וקבוצות ידידות למען השומרון בבתי נבחרים ובקהילות ברחבי העולם.

במסגרת זו, הקים דגן שדולה רשמית למען יו"ש בפרלמנט האירופי והיה שותף בהקמת שדולת מסחר ליהודים וערבים ביו"ש. במסגרת השדולות מתקיימים מפגשים, סיורים וכנסים. כך, במסגרת פעילות ההסברה הצטרפה הנערה אילה שפירא, שנפצעה קשה בפיגוע.בקבוק תבערה בחודש דצמבר 2014, לכנס הסברה בפרלמנט האירופי

והשיח' תמימי מרמאללה לכנס הסברה נגד קמפיין החרם במדריד, כנס במהלכו התפרעו עשרות פעילי בי די אס וניסו לתקוף את דגן והשיח'. בעקבות זאת הוצמדה אבטחה לדגן ולחברי המשלחת כל זמן שהותם בספרד.

במסגרת פעילות ההסברה, דגן נאם פעמיים בכנסים בפרלמנט האירופי וכן מס' פעמים בקונגרס בוושינגטון.

דגן נחשב לבעל קשרים רבים בבית הלבן ולבעל קשר חזק במפלגה הרפוליקנית, בעיקר בקרב מנהיגים אוונגליסטים, דבר שהפך להיות אסטרטגי עם הבחרו של דונאלד טראפ לנשיא ארצות הברית. אסטרטגיה זו כונתה ע"י הפרשן המדיני של חדשות 12 אודי סגל: "דוקטרינת דגן".

דגן השתתף בקמפיין הבחירות של הנשיא דונלד טראמפ בשנת 2016 - בהסברה מול הישראלים בעלי האזרחות האמריקנית ומול הנוצרים האנגלווסטים שלו קשרים רבים עימם. לאחר היבחרו של טראפ, דגן הוזמן כאורח רשמי להשבעה של הנשיא טראמפ והיה לראש המועצה הראשון שמקבל הזמנה רשמית כזו.

דגן נפגש מספר פעמים בבית הלבן עם גורמים רשמיים של הממשל .

במהלך 2019 ו2020 הפעיל את כל כוחו הפוליטי בישראל ובארה"ב למען הריבונות. דגן אף טס לוושיגנטון, להכרזת הנשיא טראמפ ורוה"מ נתיניהו על תכנית המצאה, כדי לדחוף את קידטום הריבוטנות בפועל על כלל צרחבי ההתיישבות ביו"ש ולהבהיר כי לא תקום מדינה פלשתינית ביו"ש. דגן נועד בעת שהותו בוושינגטון פעמיים עם נתניהו בבלייר האוס בבית הלבן, וכן נועד עם גורמים בכירים בממשל ארה"ב בנושא.

במהלך כהונתו נחתמו, לראשונה בתולדות ההתיישבות ביו"ש, בריתות ערים תאומות ובסכמי שיתוף פעולה כלכלי. כך נחתמו הסכמים עם העיר המפסטד (פייב טאונס) בניו יורק, מדינת טקסס, חבל ולטלינה בצפון איטליה, הוויז בהונגריה.

**עליה מצרפת:**

אחד הנושאים, אותם הציב דגן כאסטרטגיים לשומרון, הוא קליטת העליה.

במסגרת פרוייקט קליטת העליה, נקלטו בישובי השומרון כ-80 משפחות מצרפת.

הפרוייקט נחשב לפרוייקט דגל במדינת ישראל, באשר הוא זוכה ל-100 אחוזי הצלחה: אף משפחה לא חזרה לצרפת, כולן נקלטו בהצלחה.

**תרבות:**

כחלק מתפיסת הנורמליזציה של השומרון, הקפיד דגן להפיק אירועי תרבות המוניים, עם גדולי הזמרים.

בתקופתו כראש המועצה האזורית שומרון, נפרצה תקרת זכוכית באירועי התרבות בשומרון ומיטב אומני ישראל מגיעים להופיע בשומרון.

כך יוסד פסטיבל הכליזמרים ברבבה, עם אמנים מובילים מהארץ ומחו"ל, המושך אליו כל שנה עשרת אלפים משתתפים. בשנים האחרונות הופיעו בשומרון עומר אדם, סטטיק ובן אל, יהורם גאון, שלומי שבת, ישי ריבו, אביתר בנאי, קובי אפללו, אברהם פריד, יעקב שוואקי, ישי ריבו, חנן בן ארי.

עומר אדם הופיע בשומרון-

אחינועם ניני בשומרון

**קרן שומרון לקולנוע:**

דגן הקים, יחד עם דוברת המועצה, את קרן הקולנוע הראשונה ביו"ש.

העיסוק בקולנוע החל בצילום סרט קולנוע של יובל המבולבל בשומרון, \_\_\_\_\_\_\_\_, שהוא סרט הקולנוע הראשון לילדים, שצולם בשומרון.

**הישגים ופרסים:**

במהלך תקופת כהונתו של יוסי דגן כראש מועצה אזורית שומרון, מוביל השומרון את טבלת הגדילה במדינה עם כ8% גדילה ועם השקעות של כ-600 מיליון ₪ בתחבורה.

בשנת 2018 זכה דגן בפרס ירושלם להתיישבות

עיתון מצב הרוח בחר ביוסי דגן לאיש השנה בהתיישבות –**לא מצליחה למצוא קישור**

בשנת 2017 נבחר דגן ברשימת המשפיעים של האתר ליברל

**חיים אישיים**

דגן נשוי לאוריה ואב לארבעה. הוא מתגורר ב[שבי שומרון](https://he.wikipedia.org/wiki/%D7%A9%D7%91%D7%99_%D7%A9%D7%95%D7%9E%D7%A8%D7%95%D7%9F), לשם עבר מ[שא-נור](https://he.wikipedia.org/wiki/%D7%A9%D7%90-%D7%A0%D7%95%D7%A8) עם פינוי היישוב במסגרת [תוכנית ההתנתקות](https://he.wikipedia.org/wiki/%D7%AA%D7%95%D7%9B%D7%A0%D7%99%D7%AA_%D7%94%D7%94%D7%AA%D7%A0%D7%AA%D7%A7%D7%95%D7%AA" \o "תוכנית ההתנתקות). ב-9 באוקטובר 2015, בעת ששהה במאהל מול [בית ראש הממשלה](https://he.wikipedia.org/wiki/%D7%91%D7%99%D7%AA_%D7%90%D7%92%D7%99%D7%95%D7%9F) בירושלים נסעו אשתו וילדיו לבקרו, ונפצעו קל מ[יידוי אבנים](https://he.wikipedia.org/wiki/%D7%99%D7%99%D7%93%D7%95%D7%99_%D7%90%D7%91%D7%A0%D7%99%D7%9D) על מכוניתם[[7]](https://he.wikipedia.org/wiki/%D7%99%D7%95%D7%A1%D7%99_%D7%93%D7%92%D7%9F#cite_note-7).